Esyllt Sears

Mae Esyllt Mair Sears (ganwyd Mawrth 1981) yn gomedïwr ac ymgynghorydd busnes. Magwyd hi ym Mhenrhyn-coch a Bow Street, Ceredigionhttps://www.bbc.co.uk/cymrufyw/44499881 ac mae bellach yn byw ym Mro Morgannwg.

Bywgraffiad
Magwyd Esyllt Mair Dafydd ym mhentref Bow Street, gan fynychu Ysgol Gynradd Rhydypennau ac Ysgol Gyfun Gymunedol Penweddig yn Aberystwyth. Enillodd radd yn y Gymraeg ym Mhrifysgol Caerdydd. Mae'n briod a chanddi ddau o blant. Symudodd hi a'i gŵr, sy'n ddi-Gymraeg, o Lundain i Gymru fel bod modd magu'r plant yn Gymraeg ac iddynt dderbyn addysg Gymraeg, sy'n "bwysig iawn" iddi.https://www.bbc.co.uk/cymrufyw/40875378 Mae'n ferch i'r awdur Elgan Philip Davies sydd wedi ysgrifennu amryw o lyfrau gan gynnwys llyfrau i blant ac arddegwyr.

Mae'n ddarlithydd rhan amser yn Athrofa Busnes a Chymdeithas Prifysgol De Cymru a gyda Prifysgol Fetropolitan Caerdydd trwy'r Coleg Cymraeg Cenedlaethol mewn Marchnata a Chysylltiadau Cyhoeddus.https://uk.linkedin.com/in/esyllt-sears-a3b03b2b?trk=pub-pbmap

Mae hi hefyd yn golofnydd i bapur misol Y Cymro.

Gyrfa Comedi
Daeth ar restr 'Rhai i'w Gwylio' menywod mewn comedi (allan o 400 o gomediwragedd eraill) yng nghystadleuaeth Funny Women yn 2017.https://golwg360.cymru/newyddion/cymru/507766-merched-chomedi-rhai-gwylio Mae'r gystadleuaeth yno i geisio hybu rhagor o fenywod i fentro i fyd comedi.

Ers hynny mae wedi gwneud setiau comedi yn Sesiwn Fawr Dolgellau 2018 gyda pherfformwyr eraill megis Hywel Pitts a Jâms Thomas.https://sesiwnfawr.cymru/digwyddiad-comedi/esyllt-sears-2/ yn Eisteddfod Caerdydd lle bu'n rhan o'r gig gomedi gyntaf gan ferched yn unig yn y Gymraeg, ac yn ei thref enedigol, Aberystwyth http://hakaentertainment.co.uk/news/esyllt-sears-cover-star/ ac fel rhan o Ŵyl Gomedi Aberystwyth a sesiynau comedi yn Lloegr.

Cyfeiriadau

Dolenni allanol

Cyfweliad o Eisteddfod Caerdydd 2018

Categori:Genedigaethau 1981
Categori:Digrifwyr o Gymru
Categori:Pobl o Aberystwyth
Categori:Pobl addysgwyd yn Ysgol Gyfun Gymunedol Penweddig
Categori:Cyn-fyfyrwyr Prifysgol Caerdydd
Categori:Merched yr 20fed ganrif
Categori:Merched yr 21ain ganrif